**423/2015.(XII.10.) Kgy. sz. határozat**

1./ A Közgyűlés a napirenddel összefüggésben az alábbi képviselői indítványokat nem támogatta:

- a Haladás sportkomplexum közbeszerzési eljárásával összefüggő tájékoztató napirendre vétele,

- a rászoruló gyermekek téli szünetben történő napi egyszeri ingyenes étkeztetésére irányuló javaslat napirendre vétele,

- a Csónakázó-tónál épített rendezvényterem ügyének napirendre vétele,

- a 4. napirendi pont (Javaslat az északi iparterületre vonatkozó előzetes akcióterületi terv jóváhagyására) levételére irányuló indítvány,

- a 42. napirendi pont (Javaslat a SZOVA Zrt-nek a Tófürdő területére tervezett szálloda projekthez szükséges tulajdonosi döntések meghozatalára) nyilvános ülésen történő tárgyalására vonatkozó indítvány,

- a két ülés közti beszámolók napirendek előtti tárgyalására vonatkozó indítvány,

- a Közterület-felügyelet bővítésére vonatkozó indítvány napirendre vétele,

- az európai uniós pályázatok állásáról szóló tájékoztató napirendre vétele,

- a belterület utak és járdák felújítására vonatkozó előterjesztés napirendre vétele,

- a zöld rendszámú autók töltőállomásai létesítésére és ingyenes parkolásukra vonatkozó javaslat napirendre vétele,

- a városban található parkolóhelyek felmérésére vonatkozó javaslat napirendre vételére vonatkozó javaslat,

- a katasztrófa védelmi hatóság felvonulási terület biztosítására vonatkozó kérésének napirendre vételére vonatkozó javaslat,

- a milánói világkiállítás magyar pavilonjával összefüggő tájékoztatás napirendre vételére irányuló javaslat.

2./ A Közgyűlés az alábbi előterjesztést az SZMSZ 14.§-a alapján sürgősségi indítványként napirendjére veszi:

* „Javaslat Szombathely Megyei Jogú Város alapfokú köznevelési intézményeinek nyolcadik évfolyamán tanuló diákok Arany János Tehetséggondozó Programban való részvételére” című előterjesztést a nyilvános ülés 2. napirendi pontjaként,
* „Javaslat a kéményseprő-ipari közszolgáltatással kapcsolatos döntések meghozatalára” című előterjesztést a nyilvános ülés végére.

**Felelős:** Dr. Puskás Tivadar polgármester